**Referat af lokalrådsmøde den 5. maj 2021 kl. 19.00 i LADEN**

**I. Siden sidst** – Hanne

1. Der har været afholdt teams-møde mellem lokalrådene i området og landdistriktskoordinator Karin Lorenzen. Fint med sådanne møder, de burde afholdes med jævne mellemrum. Jejsing kører fremover videre med sin egen udviklingsplan. (De synes, LUP bliver for dyrt). Der vil blive indkaldt til et fællesmøde med lokalråd og politikere.

Byen Halkær v. Aalborg har ført mange gode ideer ud i livet. Måske et velegnet mål for en kommende inspirationstur?

1. Årligt eftersyn af legepladsen. Der blev fundet tre mindre fejl:

* der mangler grus under rutsjebanen (dér, hvor man lander),
* der er en rådden stub på bakken i forbindelse med tovværket,
* der mangler plastikbeskyttelseshætter på møtrikkerne ved hestene. (Carl Heinz har lovet at ordne de tre ting, ref.)

1. MinLandsby app. Ved hjælp af den kan man se en masse af det, der sker rundt omkring. Der skulle have været afholdt div. workshops i den forbindelse, de er lidt forsinkede. Man kan også bruge app’en InfoLand.
2. Karsten-pedel vil gerne fortsætte. Tobias har søgt orlov. Vi har muligvis en afløser for ham.
3. Folkemødet på Bornholm/digitalt. Lokalrådene fra østkysten kommer på besøg her. De skal på guidet byvandring lørdag den 19.6. kl. 11.30. Lars guider ét hold, vi mangler en guide til et hold mere.
4. Grej-skur. Tilladelsen til opførelse er i hus. Carl Heinz efterlyste, at der også blev indhentet tilbud fra lokale håndværkere.

**II. GENERALFORSAMLING**

Fra den 21.5. må der være 50 personer samlet indendørs. Generalforsamlingen afholdes søndag den 20. juni kl. 16.00, hvor der også bliver fælles spisning.

Christian gjorde rede for økonomien.

Der var enighed om, at alle kontingentbetalende medlemmer kan låne udstyret i grejbanken og stille forslag til nyanskaffelser.

Før generalforsamlingen går medlemmer af lokalrådet rundt i byen, så alle får mulighed for at tegne/forny deres medlemskab. Ruterne blev fordelt således:

Grænsevej, Grønågade, Grøngårdvej: Carl Heinz;

Sønderbækvej, Stenvej, Den Gamle Vej: Flemming;

Ubjerg/Bremsbøl: Poul Erik;

Lillestrømvej, Sprøjtehusvej, Elhjemvej: Bent

**III. Sankt Hans** den 23.6 starter kl. 17.30 på BYENS TORV

**IV. Stærehotellerne** udlejes via hjemmesiden HejCamp. Det fungerer rigtig fint og sparer Lars, der tidligere stod for booking mm. for en masse administrativt arbejde. Lars gjorde rede for problemer især med affaldssortering i forbindelse med stærehotellerne. Der skal laves en aftale om en tømningsordning. Hanne indhenter tilbud.

Stærehotellerne figurerer fornemt i udgivelsen ’Sønderjylland’ samt på Tøndermarskens hjemmeside.

**V. Fælles arbejdsdag** afholdes søndag d. 20. juni (samme dag som generalforsamlingen) med start kl. 12.30 og mødested på Byens Torv.

**VI. Infohytten** Lars: Der mangler nu kun ganske lidt tekst på en af plancherne. Alt i forbindelse med infohytten er finansieret via ’den grønne ordning’. På plancher informeres besøgende bl.a. om, hvordan en vindmølle fungerer, om energiens transportveje i Danmark og i Europa, om Vindtvedmøllerne og deres bidrag til CO2-reduktionen og meget mere. Via solceller på taget forsynes et batteri med strøm, som den besøgende f.eks. kan tappe og bruge til opladning af sin mobiltelefon. På de i alt 8 plancher informeres der endvidere om vindretning og vindstyrke og om ’holdninger til vindmøller’.

Det blev drøftet, hvordan man mest hensigtsmæssigt kan give de besøgende adgang til hytten og samtidig sikre sig mod eventuelt hærværk. Kamera/videoovervågning, et QR-låsesystem, andet. Flemming undersøger de forskellige muligheder.

**VII. LUP – det fremtidige forløb**

Hanne efterlyste tilkendegivelser vedr. det fremsendte oplæg fra Jes Vagnby Arkitekter. Der blev fremsat forskellige synspunkter, men der var enighed om at fortsætte samarbejdet med Jes og Malene. ”Hvem er vi og hvor vil vi hen?” Kommunens bevilling på kr. 50.000 er øremærket til konsulentbistand. En eventuel oplægsholder for emnet ”hvordan ser fremtiden ud?” vil således skulle honoreres særskilt.

Hanne og Lars tager et møde med Jes og Malene om det videre forløb.

**VIII.** **Eventuelt**

Bent finder/spørger om en båltaler til Sankt Hans.

Ref. Bent den 6. maj 2021